Predlog SKLEP SVETA o stališču Evropske unije v Skupnem odboru EGPglede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode /* COM/2012/097 final - 2012/0043 (NLE) */





OBRAZLOŽITVENI MEMORANDUM 1. OZADJE PREDLOGA Da se zagotovi potrebna pravna varnost in homogenost notranjega trga, mora Skupni odbor EGP vso ustrezno zakonodajo Unije čim prej po njenem sprejetju vključiti v Sporazum EGP ter zagotoviti sodelovanje držav Efte, ki so del EGP, pri ustreznih ukrepih, dejavnostih ali programih EU. Člen 78 Sporazuma EGP določa, da morajo pogodbenice okrepiti in razširiti sodelovanje v okviru dejavnosti Unije, med drugim na področju civilne zaščite. 2. REZULTATI POSVETOVANJ Z ZAINTERESIRANIMI STRANMI IN OCENA UČINKA 1. Namen osnutka Sklepa Skupnega odbora EGP (priloženega k predlogu Sklepa Sveta) je spremeniti Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in s tem razširiti sodelovanje pogodbenic z vključitvijo Direktive Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite v njegovo področje uporabe. 2. Na podlagi člena 79(3) in brez poseganja v člen 80 Sporazuma EGP se za to sodelovanje deloma uporablja del VII Sporazuma (Institucionalne določbe). 3. PRAVNI ELEMENTI PREDLOGA V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na podlagi predloga Komisije določi stališče glede takih sklepov. Komisija predloži osnutek sklepa Skupnega odbora EGP Svetu v odobritev kot stališče Unije. Komisija upa, da ga bo lahko v najkrajšem možnem času predstavila v Skupnem odboru EGP. 2012/0043 (NLE) Predlog SKLEP SVETA o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode SVET EVROPSKE UNIJE JE – ob upoštevanju Pogodbe o delovanju Evropske unije ter zlasti člena 196 in člena 218(9) Pogodbe, ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru[1] in zlasti člena 1(3) Uredbe, ob upoštevanju predloga Evropske komisije, ob upoštevanju naslednjega: (1) Protokol 31 k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svobode. (2) Sodelovanje pogodbenic Sporazuma je primerno razširiti na dejavnosti, za katere ne veljajo štiri temeljne svobode. (3) Da se omogoči to razširjeno sodelovanje, je treba Protokol 31 k Sporazumu spremeniti z vključitvijo Direktive Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite v njegovo področje uporabe. (4) Stališče Unije v Skupnem odboru EGP mora temeljiti na priloženem osnutku sklepa – SPREJEL NASLEDNJI SKLEP: Člen 1 Stališče Evropske unije v Skupnem odboru EGP o predlagani spremembi Protokola 31 k Sporazumu EGP temelji na osnutku sklepa Skupnega odbora EGP, priloženega k temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik PRILOGA SKLEP SKUPNEGA ODBORA EGP št. z dne o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode SKUPNI ODBOR EGP JE – ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), ter zlasti členov 86 in 98 Sporazuma, ob upoštevanju naslednjega: (1) Protokol 31 k Sporazumu je bil spremenjen s Sklepom Skupnega odbora EGP št. …/... z dne …[2]. (2) Sodelovanje pogodbenic Sporazuma je primerno razširiti z vključitvijo Direktive Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite[3] – SPREJEL NASLEDNJI SKLEP: Člen 1 Za odstavkom 8 člena 10 Protokola 31 k Sporazumu se vstavi naslednji odstavek: „9. (a) Pogodbenice medsebojno sodelujejo na področjih, ki jih zajema naslednji akt: – 32008 L 0114: Direktiva Sveta 2008/114/ES z dne 8. decembra 2008 o ugotavljanju in določanju evropske kritične infrastrukture ter o oceni potrebe za izboljšanje njene zaščite (UL L 345, 23.12.2008, str. 75); (b) da bi dosegli cilje, določene v Direktivi Sveta 2008/114/ES, pogodbenice uporabijo ustrezne oblike sodelovanja, navedene v členu 80 Sporazuma; (c) na podlagi člena 79(3) Sporazuma se za ta odstavek uporablja del VII Sporazuma (Institucionalne določbe), razen oddelkov 1 in 2 poglavja 3.“ Člen 2 Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma*. Člen 3 Ta sklep se objavi v oddelku EGP Uradnega lista Evropske unije in v Dopolnilu EGP k Uradnemu listu Evropske unije. V Bruslju, || Za Skupni odbor EGP Predsednik […] || Sekretarja Skupnega odbora EGP […] [1] UL L 305, 30.11.1994, str. 6. [2] UL L … [3] UL L 345, 23.12.2008, str. 75. * [Navedena ni nobena ustavna zahteva.] [Navedene so ustavne zahteve.]